**DĖL LĖŠŲ SKYRIMO**

2018 m. gruodžio 12 d. Nr. DĮV-1415

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.3 papunkčiais, atsižvelgdamas į Pajūrio Švč. Trejybės parapijos klebono Antano Mačiaus 2018 m. gruodžio 6 d. prašymą „Dėl lėšų skyrimo“, Kyokushin karatė klubo „Taurus“ viceprezidento Singaro Vytarto 2018 m. lapkričio 9 d. prašymą, Šilalės rajono partnerystės vietos veiklos grupės pirmininkės Teresės Jankauskienės 2018 m. lapkričio 12 d. prašymą Nr. SD-76 „Dėl lėšų skyrimo“, viešosios įstaigos Šilalės pirminės sveikatos priežiūros centro direktorės Vidos Macevičienės 2018 m. rugsėjo 26 d. prašymą Nr.SD-378 „Prašymas dėl lėšų skyrimo“, Upynos Švč. M. Marijos vardo parapijos klebono kun. Vytauto Šiaudvyčio 2018 m. lapkričio 8 d. prašymą „Dėl lėšų skyrimo“, Šilalės krašto neįgaliųjų sąjungos valdybos pirmininkės Violetos Kasnauskaitės 2018 m. lapkričio 16 d. prašymą, Asociacijos sporto klubo „Šilalės futbolas“ pirmininko Artūro Vazbio 2018 m. lapkričio 23 d. prašymą, Maltos ordino pagalbos tarnybos Šilalės skyriaus pirmininkės Rozvitos Beržinienės 2018 m. lapkričio 28 d. prašymą „Dėl paramos Kūčių stalui“, Karolio Aleksandravičiaus, gyvenančio Dariaus ir Girėno g. 33, Šilalės mieste, 2018 m. spalio 31 d. prašymą ir Šilalės rajono verslininkų sąjungos pirmininko Singaro Vytarto 2018 m. gruodžio 12 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 4 250,0 Eur:

1.1. Pajūrio Švč. Trejybės parapijai – 300,0 Eur (padengti parapijos klebonijos šildymo sistemos atnaujinimo darbų išlaidų dalį);

1.2. Tauragės sporto klubui „Taurus“ – 400,0 Eur (padengti klubo „Taurus“ Šilalės skyriaus sporto inventoriaus įsigijimo išlaidų dalį);

1.3. Šilalės rajono partnerystės vietos veiklos grupei – 500,0 Eur (prisidėti prie kalėdinės mugės organizavimo išlaidų);

1.4. viešajai įstaigai Šilalės pirminės sveikatos priežiūros centrui – 800,0 Eur (padengti bendrai finansuojamo projekto „Ambulatorinių sveikatos priežiūros paslaugų prieinamumo VšĮ Šilalės pirminės sveikatos priežiūros centre gerinimas tuberkulioze sergantiems asmenims“ išlaidas);

1.5. Upynos Švč. M. Marijos vardo parapijai – 150,0 Eur (padengti parapijos pastato (klėčių – muziejaus) žemės sklypo geodezinių matavimo darbų atlikimo išlaidas);

1.6. Šilalės krašto neįgaliųjų sąjungai – 300,0 Eur (padengti organizuojamo sociokultūrinio renginio neįgaliesiems „Sudie 2018 ! “ išlaidas);

1.7. Asociacijai sporto klubui „Šilalės futbolas“ – 500,0 (padengti sporto klubo veiklos išlaidų dalį);

1.8. Maltos ordino pagalbos tarnybos Šilalės skyriui – 300,0 Eur (padengti Šilalės rajono neįgaliems ir vienišiems seneliams organizuojamo Kūčių šventinio stalo ir dovanėlių pirkimo išlaidų dalį);

1.9. Karoliui Aleksandravičiui, gyvenančiam Dariaus ir Girėno g. 33, Šilalės mieste – 400,0 Eur (padengti pasiruošimo Lietuvos galiūnų treniruočių bazėje artėjančiam sezonui (Baltijos ir Europos šalių miestuose) išlaidų dalį);

1.10. Šilalės rajono verslininkų sąjungai – 600,0 Eur (prisidėti prie Šilalės rajono verslininkų sąjungos bendros konferencijos „Šilalės verslas 2018“ įsiskolinimo padengimo).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus